CELEX: 62011TN0097
Language: fi
Date: 2011-02-18 00:00:00
Title: Asia T-97/11: Kanne 18.2.2011 — Rovi Pharmaceuticals v. SMHV — Laboratories Farmaceuticos Rovi (ROVI Pharmaceuticals)

16.4.2011   
            
            
               FI
            
            
               Euroopan unionin virallinen lehti
            
            
               C 120/15
            
         Kanne 18.2.2011 — Rovi Pharmaceuticals v. SMHV — Laboratories Farmaceuticos Rovi (ROVI Pharmaceuticals)
   (Asia T-97/11)
   2011/C 120/35
   Kannekirjelmän kieli: englanti
   
      Asianosaiset
   
   
      Kantaja: Rovi Pharmaceuticals GmbH (Sclüchtern, Saksa) (edustaja: asianajaja M. Berghofer)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Laboratories Farmaceuticos Rovi, SA (Madrid, Espanja)
   
      Vaatimukset
   
   
               —
            
            
               On kumottava sisämarkkinoiden harmonisointiviraston (tavaramerkit ja mallit) toisen valituslautakunnan 7.12.2010 asiassa R 500/2010-2 tekemä päätös
            
         
               —
            
            
               on hylättävä väite nro B 1368580 kokonaisuudessaan
            
         
               —
            
            
               vastaaja on velvoitettava rekisteröimään yhteisön tavaramerkkiä koskeva hakemus nro 6475107.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Kantaja
   
      Haettu yhteisön tavaramerkki: Sanamerkki ”ROVI Pharmaceuticals” luokkiin 3, 5 ja 44 kuuluvia tavaroita ja palveluja varten — Yhteisön tavaramerkkiä koskeva hakemus nro 6475107
   
      Sen tavaramerkki- tai merkkioikeuden haltija, johon väitemenettelyssä on vedottu: Vastapuoli valituslautakunnassa
   
      Tavaramerkki- tai merkkioikeus, johon väitemenettelyssä on vedottu: Yhteisön tavaramerkiksi nro 24810 luokkiin 3 ja 5 kuuluvia tavaroita varten rekisteröity kuviomerkki ”ROVI”; yhteisön tavaramerkiksi nro 4953915 luokkiin 5, 42 ja 44 kuuluvia tavaroita ja palveluja varten rekisteröity kuviomerkki ”ROVICM Rovi Contract Manufacturing”; Espanjassa tavaramerkiksi nro 2509464 luokkiin 5, 39 ja 44 kuuluvia tavaroita ja palveluja varten rekisteröity sanamerkki ”ROVIFARMA”; Espanjassa tavaramerkiksi nro 1324942 luokkaan 3 kuuluvia tavaroita varten rekisteröity sanamerkki ”ROVI”; Espanjassa tavaramerkiksi nro 283403 luokkiin 1 ja 5 kuuluvia tavaroita varten rekisteröity sanamerkki ”ROVI”; Espanjassa tavaramerkiksi nro 137853 luokkaan 3 kuuluvia tavaroita varten rekisteröity kuviomerkki ”ROVI”
   
      Väiteosaston ratkaisu: väitteen hyväksyminen
   
      Valituslautakunnan ratkaisu: valituksen hylkääminen
   
      Kanneperusteet: Neuvoston asetuksen N:o 207/2009 8 artiklan 1 kohdan b alakohtaa on rikottu, koska valituslautakunta (i) virheellisesti katsoi, että olemassa oli sekaannusvaara, sillä se arvioi virheellisesti kokonaisarvioinnin kannalta merkityksellisiä yksittäisiä tekijöitä ja (ii) koska se ei suorittanut kyseisten merkkien kokonaisarviointia.